अब हर स्कूल के प्रिंसिपल को सीखना होगा कंप्यूटर
माध्यमिकउच्च माध्यमिक स्कूलों के संस्था प्रधानों को रोज विभाग की वेबसाइट देखनी जरूरी है। इसके लिए यदि स्कूल में इंटरनेट नहीं है तो भी व्यवस्था करनी होगी। कंम्प्यूटर जानने वाले संस्थाप्रधानों को कंम्प्यूटर भी सीखना होगा। ये निर्देश बुधवार को डीईओ (माध्यमिक) प्रथम सुभाष शर्मा ने गंगापुर के राजकीय उच्च माध्यमिक स्कूल में उपखंड स्तरीय नियोजन समीक्षा मीटिंग में दिए। उन्होंने कहा-‘आगामी दो माह में बोर्ड परीक्षा के मद्देनजर, प्रत्येक स्कूल अपनी कार्य योजना बना लें। बच्चों के स्तर का आंकलन करते हुए अतिरिक्त कक्षाएं लगाने की व्यवस्था करवाएं। बोर्ड के प्रश्नपत्रों के आधार पर पाठ्यक्रम पूरा करवाकर उनका रिवीजन कराएं’। शीत कालिन अवकाश के बावजूद खेल मैदानों के प्रस्ताव कार्यालय को भिजवाएं जिससे नरेगा के तहत खेल सुविधाओं का विकास हो सके।
hin_Deva hin_Deva